ועדת הכנסת, כנסת 25, פרוטוקול מספר 108, 2023-12-06 00:00

אופיר כץ: בוקר טוב

אופיר כץ:  אני מתכבד לפתוח את ישיבת ועדת הכנסת

אופיר כץ:  הנושא הראשון על סדר-היום: ישיבות הכנסת בשבוע שבו חל חג החנוכה

אופיר כץ:       דן, בבקשה

בוקר טוב

 כידוע בשבוע הבא יחול חג החנוכה

 זה יהיה גם שבוע שבו יובאו לדיון תקציב המדינה בקריאה השנייה והשלישית וגם החוקים הנלווים

 יושב-ראש הכנסת מבקש, כפי שהיה נהוג בעבר, ששעות מליאת הכנסת באותו שבוע יותאמו

 בניגוד למתווה שהיה נהוג בו מימים ימימה, הוחלט להאריך את שעות הישיבות כך שהן יחלו ביום שני בשעה 9 בבוקר ויסתיימו בשעה 16:00

 בימים שלישי ורביעי הישיבה תחל בשעה 09:00 ותסתיים בשעה 15:00

 בהתאם לתקנון הכנסת ההחלטה הזאת דורשת את אישור הוועדה

מירב בן ארי: מכיוון שיש הרבה ח"כים שרוצים להיות בוועדות, לפחות את יום רביעי להתחיל בשעה 11:00 עד 15:00

מירב בן ארי:  ביום רביעי יהיו דיונים של ועדות

מירב בן ארי:  הגיעו פניות מהרבה חברי כנסת

מירב בן ארי:   בכל מקרה, ביום רביעי אנחנו פותחים ב-11:00

אופיר כץ: נוכל לדעת את זה ביום ראשון או שני

מירב בן ארי: תקשיב

מירב בן ארי:  אני מניחה, לפחות מבחינת מה שקורה  בוועדה ושההסתייגויות ברובן הולכות למליאה, יש אינטרס של הרבה חברי כנסת שלפחות יום רביעי מ- 09:00 עד 11:00

אופיר כץ: זה תלוי בלו"ז שלנו, אם זה יהיה שני ושלישי או שלישי ורביעי

אופיר כץ:  אנחנו עוד לא יודעים

אופיר כץ:  במידה וזה יהיה שני שלישי - - -      

מירב בן ארי: אם לא תיתן עכשיו ליושבי-ראש ועדות את ההכנה הזאת, הם לא יכולים להודיע לאנשים

אופיר כץ: אם אני אתן להם ביום ראשון זה מספיק

אופיר כץ:  ביום ראשון נדע

אופיר כץ:  אם אנחנו סגורים על התקציב שזה שני ושלישי, אין שום בעיה

מירב בן ארי: לא, אנחנו לא יודעים

אופיר כץ: זה מה שאני אומר

מירב בן ארי: אני מאמינה שברביעי יהיה דיון מאוד קצר

מירב בן ארי:  לא רציתי לפגוע גם במליאה שיכול להיות שתהיה קצרה וגם בוועדות

אופיר כץ: יכול להיות שלא

אופיר כץ:  נדע ביום ראשון

אופיר כץ:  במידה וזה שני ושלישי, אנחנו נשנה את זה

מירב בן ארי: אני רוצה שתיקחו בחשבון לפתוח ברביעי בשעה 11:00 כדי שיושב-ראש ועדות יוכלו לעבוד

אופיר כץ: יושב-הראש יביא לנו המלצה חדשה ונשנה

אופיר כץ:  אם זה יהיה המצב אז זה מה שיהיה, בסדר?     

מירב בן ארי: בסדר

חנוך דב מילביצקי: אמרתי את זה בנשיאות ואני חושב שזה חשוב

חנוך דב מילביצקי:  אנחנו נמצאים בתקופה שבה למרבית המדינה אין חופש, בין אם זה החיילים שנלחמים איפה שהם נלחמים ובין אם זה אנשים בחוסר ודאות וכדומה

חנוך דב מילביצקי:  אני חושב שבאיזה מקום יש איזה טעם קצת אולי לפגם לעשות ימים מקוצרים

חנוך דב מילביצקי:  אם מסיימים את מה שעל סדר-היום, אז ברור שלא צריך לשבת פה סתם

חנוך דב מילביצקי:  אבל שלא חלילה יידחה איזה משהו בגלל שאנשים רוצים להדליק נרות

חנוך דב מילביצקי:  יש לי את כל הכבוד למועדי ישראל וחלילה זה לא בא מהמקום הזה

חנוך דב מילביצקי:  בכל זאת מסתכלים עלינו

אופיר כץ: הכנסת תהיה פעילה בראשון, שני, שלישי ורביעי ואם לא נספיק זה גם יגיע לחמישי

מירב בן ארי: לא רק זה

מירב בן ארי:  צריך גם לחדד ולומר שעבודת חברי הכנסת ברובה לא מסתיימת כשהכנסת מסתיימת

מירב בן ארי:  דיברנו על זה פוגל ואני

מירב בן ארי:  יש עוד דברים

מירב בן ארי:  יש הדלקות נרות בבתי חולים

שמחה רוטמן: הולכים להיפגש עם מפונים או בתי חולים

חנוך דב מילביצקי: אבל המפונים צריכים שהתקציב יעבור בסוף

שמחה רוטמן: זה בוודאי

מירב בן ארי: התקציב וגם ועדת כספים

מירב בן ארי:  בסוף התפקיד של חברי הכנסת הוא בוודאי כאן, אבל הם גם שליחי ציבור

מירב בן ארי:  נראה לי שהרבה יותר חשוב להיות במקומות שאנחנו צריכים להיות אחר-הצהריים

מירב בן ארי:  בלי קשר לזה, אנחנו נעשה כל מה שצריך

מירב בן ארי:  להיפך, חנוך

מירב בן ארי:  חיזקתי את מה שאתה אומר

מירב בן ארי:  אמרתי שלפחות שיתנו לעבוד בוועדות ביום רביעי ולא רק מליאה

מירב בן ארי:  זאת אומרת, שהמליאה תמשיך קצת

מירב בן ארי:  אני מסכימה איתך

צביקה פוגל: סימן השאלה שמעלה חבר הכנסת חנוך מלביצקי הוא נכון

צביקה פוגל:  הוא נכון ולו רק שצריך להעלות אותו ולשים אותו על השולחן

אופיר כץ: נכון אבל אין פגיעה

שמחה רוטמן: אני כן מבקש שככל שיהיה אפשרי, לבקש מהיו"ר להיות קצת יותר נדיבים עם דיונים בוועדות על חשבון זמן מליאה

שמחה רוטמן:  לוועדות יש גם חקיקה דחופה, שהיא בהסכמה שצריכה להתקדם גם בזמן מליאה

מירב בן ארי: בואו נמשיך את מה ששמחה אומר ונסכם שגם אם תהיה מליאה בלי הצבעות, נוכל לקיים דיונים ביום רביעי בבוקר

אני אעביר את המסר ליושב-ראש הכנסת

שמחה רוטמן: זה מאוד חשוב

שמחה רוטמן:  כולל הסכמות אצלי בוועדה שצריכות לעלות והן פגות תוקף ב-18

שמחה רוטמן:  אני מתאר לעצמי שגם בוועדות אחרות יש דברים כאלה

שמחה רוטמן:  דיונים בהסכמות ודחופות ולא סתם לקיים דיוני פיקוח ולשגע את כולם בזמן הזה

שמחה רוטמן:  דיוני חקיקה דחופים צריך לעשות

אופיר כץ: אני הגשתי איזה מתווה

אופיר כץ:  אני יודע שאתם לא מתים עליו אבל צריכים לחזור אלי עם תשובה

אופיר כץ:  בכל מקרה, ביום שני נסכם על שעות דיבור ונעשה 98 כמובן

אופיר כץ:  אבל אם נהיה באמצע הצבעות ונגיע לשעה 16:00, אנחנו נגלוש גם מעבר ל-16:00 עם ההצבעות,  או לחילופין ממשיכים יום למחרת

אופיר כץ:  לא סוגרים באמצע

אופיר כץ:  אותו דבר לגבי שלישי - - -      

מירב בן ארי: אנחנו לא סוגרים את הבנק, זה בסדר

מירב בן ארי:  אנחנו לא חנות

אופיר כץ: אותו דבר לגבי שלישי ורביעי

אופיר כץ:  אם אנחנו בהצבעות אנחנו ממשיכים

מירב בן ארי: אנחנו לא מפסיקים באמצע

אופיר כץ: אנחנו ממשיכים או מעבירים למחרת

מירב בן ארי: בסדר

אופיר כץ: אם כך, מי בעד בקשת היו"ר?     

אופיר כץ: הצעת היו"ר התקבלה

אופיר כץ: אושר פה אחד

אופיר כץ: הנושא הבא: הצעת חוק התמודדות עם תקיפות סייבר חמורות במגזר השירותים הדיגיטליים ושירותי האחסון (הוראת שעה - חרבות ברזל), התשפ"ד-2023, מ/1688 בכל הקריאות

אופיר כץ:        ינמק אורי שיין, ראש אגף בכיר מודיעין והכוונה, מערך הסייבר הלאומי

אופיר כץ:  בבקשה אדוני

נאור שירי: בוקר טוב, היושב-ראש

נאור שירי:  אני אתאר בקצרה

נאור שירי:  החל מה-7 באוקטובר אנחנו מתמודדים עם מאות תקיפות במשק הישראלית

נאור שירי:  אנחנו מצליחים כרגע להכיל לא מעט מהאירועים האלה מתוך זה שאנחנו מנחים את גופי התשתיות הקריטית וגופים נוספים, כולל בתי חולים וכל מה שמשרת את המאמץ הלחימתי

נאור שירי:  אנחנו רואים כרגע התקרבות אזורית נוספת של שחקנים נוספים לזירה, כשהבטן הרכה זה אותם גופי השירותים הדיגיטליים שבעצם נותנים שירותים לאותם בתי חולים, למשק האזרחי, ובעצם הם לא מוגנים

נאור שירי:      אנחנו מבקשים לקדם את הדיון בוועדה מכיוון שיש מספר רב של אירועים במגזר הזה וכרגע אנחנו זוכים לשיתוף פעולה, לפעמים חלקי, לפעמים נעדר

נאור שירי:  זה מאוד מאוד משתנה

נאור שירי:  כרגע, על מנת לשמור את מצב ההגנה בסייבר,  אנחנו מבקשים לקדם את החוק

אופיר כץ: תודה רבה

אופיר כץ:  מישהו רוצה להתייחס?     

משה רוט: הוספתם כוח אדם בתקופה הזאת?     

נאור שירי: אנחנו מחזיקים יחידת מילואים במערך הסייבר הלאומי

נאור שירי:  תגברנו  את מערך הסייבר ב-50 אנשי מילואים נוספים

נאור שירי:  אנחנו חלק מקהילת הביטחון ועובדים מול שב"כ וגופים נוספים כדי להתמודד יחד בצורה מרוכזת עם כל התקיפות האלה במשק האזרחי כאשר אנחנו אמונים על ההגנה

משה רוט: זאת אומרת שמבחינתכם אתם שולטים בשטח

משה רוט:  הרי קרו דברים בבית חולים זיו ובבית חולים מעייני הישועה

נאור שירי: בדיוק

נאור שירי:  כרגע אפשר להגיד שאנחנו כרגע בעלייה של כמות התקיפות

נאור שירי:  זה עולה כל הזמן

נאור שירי:  ככל שהלחימה ממשיכה התקיפות ממשיכות ואנחנו רואים שחקנים נוספים שנכנסים לתוך הזירה

צביקה פוגל: זה לא רק לשירותי הבריאות, נכון?     

נאור שירי: ממש לא

נאור שירי:  אנחנו בכל המשק, מהאזרח עד הגופים המשמעותיים ביותר

אופיר כץ: מי בעד מתן הפטור בכל הקריאות?     

אופיר כץ: הפטור בכל הקריאות התקבל

אופיר כץ: אושר פה אחד

אופיר כץ:  זה יעלה היום לסדר-היום בקריאה ראשונה

אופיר כץ: הסעיף הבא: קביעת סדרי הדיון בהצעות חוק גירוש משפחות מחבלים, התשפ"ג-2023, של חברי הכנסת חנוך דב מלביצקי, אליהו רביבו, עודד פורר וקבוצת חברי כנסת, לעניין פומביות הדיון בהתאם לסעיף 118 לתקנון הכנסת ובהתאם לסעיף 11(ב)(1) לחוק שידורי ערוץ הכנסת, התשס"ד-2003

אופיר כץ:       בהתאם להוראות התקנון כאמור, ולאור העובדה כי בישיבה הקרובה צפויים להשתתף גורמים ביטחוניים ויעלו נושאים חסויים ורגישים ביטחוניים, ביקשתי לקבוע כי יוכלו להשתתף בישיבה רק חברי כנסת, גם אם אינם חברי ועדת כנסת וכן מוזמנים מטעם משרדי הממשלה

אופיר כץ:  מאותם טעמים, פרוטוקול הישיבה יפורסם אך הישיבה לא תצולם ולא תשודר

אופיר כץ:  האמור נכון רק לישיבה הראשונה בהצעת החוק שכן כידוע, דיונים חקיקה ככלל הם פומביים

אופיר כץ:       אנחנו מדברים על חוק גירוש משפחות מחבלים של חברי הכנסת שהזכרתי, מלביצקי, רביבו ופורר

אופיר כץ:  אנחנו מאוד מעוניינים לקדם את החוק הנחוץ והחשוב הזה

אופיר כץ:  בגלל מה שחווינו וראינו לפני שבועיים בדיון גם בנושא רגיש, ביקשתי לאפשר - - -      

גלעד קריב: לאיזה דיון הכוונה?     

אופיר כץ: עונש מוות

גלעד קריב: מה חווינו וראינו? הציבור הישראלי ראה את ההתנהלות הפוליטית

שמחה רוטמן: הוא רואה גם עכשיו, גלעד

אופיר כץ: גלעד, אני מבקש לא להפריע

אופיר כץ:  אני באמצע, למה אתה מפריע לי?     

גלעד קריב: סליחה

גלעד קריב:  אני אבקש את זכות הדיבור

אופיר כץ: ביקשתי לערוך את הדיון הזה בלי מצלמות כדי שיהיה דיון מקצועי, ענייני שבעיקרו נדון בסוגיה המשפטית

אופיר כץ:  אנחנו יודעים מה קורה כשיש מצלמות לכל חברי הכנסת

אופיר כץ:  אני באמת רוצה שהדיון יהיה ענייני, כפי שעשינו בחוק גירוש ושלילת אזרחות של מחבלים

אופיר כץ:  זה באמת נותן את התוצאה לערך של הדיון עצמו

אופיר כץ:  הבנתי שדיון בקידום של הצעת חוק אי אפשר לעשות בצורה לא פומבית ולכן באופן יוצא דופן צריך להעביר את ההחלטה בוועדת הכנסת ולהסביר למה

אופיר כץ:  זה מה שעשיתי כרגע

אופיר כץ:  זאת הסיבה שאני רוצה שהדיון יהיה סגור ויהיה רק לחברי כנסת ולא יצולם

אופיר כץ:  אני מתייחס לדיון הראשון

אופיר כץ:       מישהו רוצה להתייחס? בבקשה, שמחה

שמחה רוטמן: באתי איתך בדברים לפני הדיון ואני רוצה להודות לך

שמחה רוטמן:  אני חושב שזה חוק שחיכה זמן רב וטוב שמקיימים בו את הדיון

שמחה רוטמן:  במישור הטכני, אני חושב שיש תקדימים לחקיקה שבה רוב הדיונים נעשו באיזו ועדת משנה, בדיונים חסויים, או בדיונים חסויים

שמחה רוטמן:  זה לא שכל הדיונים נעשים בחסוי אבל בוודאי בהתאם לצורך

שמחה רוטמן:  זה קרה בהרבה חוקים, שחלק מדיוני החקיקה נעשו בחסוי

שמחה רוטמן:  היו אפילו מקרים שהכול נעשה בוועדת משנה ורק הדיון בסוף היה פתוח

שמחה רוטמן:  זה במקרים מאוד חריגים

שמחה רוטמן:       אני לא יודע אם זה האירוע המתאים לזה אבל בהחלט יכול להיות שצריך לשקול לעשות לא רק את הדיון הראשון חסוי, אבל אני מניח שאחרי הדיון הראשון נדע יותר את אשר לפנינו בנושא הצעת החוק הזאת

שמחה רוטמן:  אני כן אומר ומציע

שמחה רוטמן:  הסיבה שהדיון לא יהיה ענייני היא כי חברי כנסת יעשו הצגות, בעיניי זאת סיבה חשובה, אבל זאת לא הסיבה העיקרית

שמחה רוטמן:  הסיבה העיקרית היא באמת המידע שצריך להימסר

שמחה רוטמן:  בנושא הזה, לפתוח את זה לכלל חברי הכנסת, הרבה מאוד פעמים פוגע ביכולת של אותם גורמים חשאיים לדבר

שמחה רוטמן:  כאשר ישיבה היא חסויה ונכנסים לחדר הרבה מאוד אנשים, כולל אנשי הוועדה שגם הם רבים, הרבה מאוד פעמים הגורמים שצריכים להגיד את דבריהם בחשאיות יודעים שתוך שנייה דולף ויוצא ואין שום דרך לנהל את הדיון

אופיר כץ: מה תעשה עם המציעים שהם לא חברי ועדה?      

שמחה רוטמן: אפשר לתת אישור פרטני למציעים, זה בסמכות היושב-ראש

שמחה רוטמן:  כדי שכל הסיעות בכנסת יהיו מיוצגות אפשר לאפשר באופן חריג מינוי ממלא מקום לסיעה שלא מיוצגת

שמחה רוטמן:  או דרך אחרת שזאת ועדת משנה או ועדה מיוחדת

אופיר כץ: אין לי בעיה עם מספר רב של חברי כנסת בדיון כל עוד המצלמות נשארות בחוץ

שמחה רוטמן: אז אני אומר את דעתי

שמחה רוטמן:  אני חושב שכשגורם מקצועי יבוא, ירצה לדבר ולמסור את המידע הרלוונטי לחברי הכנסת ויראה פה 30 חברי כנסת - - -       

אופיר כץ: בסדר

אופיר כץ:  אם יש 30 חברי כנסת הוא ייתן תשובה אחרת?     

שמחה רוטמן: הוא פשוט לא ידבר

אופיר כץ: הוא ידבר

שמחה רוטמן: אני לא חבר ועדת חוץ וביטחון

שמחה רוטמן:  חברי בוועדת חוץ וביטחון אומרים לי שהפורום הרחב של ועדת חוץ וביטחון הוא פשוט חסר משמעות

שמחה רוטמן:  הדברים נעשים רק בוועדות משנה כי פשוט גורמי - - -      

אופיר כץ: אני רוצה לומר לך משהו

שמחה רוטמן: אני לא בא בלעומתיות, אני רק אומר

אופיר כץ: אני אומר לך

אופיר כץ:  כשחוקקנו את החוק של גירוש מחבלים ושלילת אזרחות היינו מאוד נדיבים עם גורמי המקצוע, גם מבחינה משפטית וגם מבחינה ביטחונית

אופיר כץ:  יכול להיות שלא צדקנו בזה והיינו צריכים להמשיך עם מה שתכננו מהתחלה ואז היינו רואים - - -      

שמחה רוטמן: לא, לא, אתה צודק

אופיר כץ: אני אומר שבחוק הזה של גירוש משפחות לא נהיה כל-כך נדיבים

שמחה רוטמן: זה ודאי נכון

אופיר כץ: זה האינטרס של בעלי המקצוע לדבר ולשכנע אותנו

שמחה רוטמן: אני מכבד את זה

שמחה רוטמן:  אני רק אומר שכדאי לחשוב בכל זאת על הפורום המאוד מאוד רחב מלכתחילה של ועדת הכנסת

חנוך דב מילביצקי: שמחה, אבל אם יש צורך והם רוצים למסור מידע, עשינו את זה גם בחוק השני

חנוך דב מילביצקי:  כשהם רצו למסור מידע מסווג אז עשינו ישיבה מסווגת מראש

אופיר כץ: זאת לא ישיבה מסווגת

שמחה רוטמן: מה שהוצע פה זאת לא ישיבה מסווגת

חנוך דב מילביצקי: אני יודע מה שהוצע פה אבל אם יש צורך לעשות ישיבה מסווגת - - -      

אופיר כץ: נכון, אם יהיה מידע שהוא בעייתי

שמחה רוטמן: אני כבר מעריך שבנושא הזה יהיה צורך

שמחה רוטמן:  אני שם את זה בטיפול

שמחה רוטמן:  ההחלטה לפתוח לכלל חברי הכנסת בעיניי פחות נכונה

שמחה רוטמן:  אני חושב שאפשר לתת מענה או באמצעות ועדת משנה או באמצעות חברי הוועדה שגם כך הם רבים

שמחה רוטמן:  לדעתי יש רק סיעת העבודה לא מיוצגת בוועדת הכנסת, אז אפשר לתת להם החלטה על מילוי מקום

שמחה רוטמן:  לבקש מהסיעות לשלוח נציג אחד בדיונים האלה

שמחה רוטמן:  זה כדי לאפשר שהדיון החסוי והסופר חשוב הזה יהיה דיון ענייני

שמחה רוטמן:  פורום רחב שאיננו כולל רק את חברי הוועדה, יש לו השלכות משלו

אופיר כץ: אנחנו כן נצביע על מה שמוצע פה ואני אבדוק את זה

אופיר כץ:  תאמין לי שגם להגיע לזה זה לא פשוט

משה רוט: רעיונית זה נשמע נחמד שלא קוראים לזה חסוי ויכולים לדבר, אבל בפועל המציאות, זה כמו ששמחה הציג את זה

משה רוט:  כך זה קורה בוועדת חוץ וביטחון היום

משה רוט:  גורמי המקצוע מפחדים לדבר

משה רוט:  הם מצמצמים במידע שהם רוצים למסור בגלל הסיבה הזאת

חנוך דב מילביצקי: זה לא בסדר

חנוך דב מילביצקי:  אנחנו ראינו את גורמי המקצוע ב-7 באוקטובר

גלעד קריב: ראינו גם את נושאי המשרה הפוליטיים

משה רוט: אף אחד לא חולק על העובדות

משה רוט:  העובדות הן כאלה ולכן יש טעם במה ששמחה אומר שזה מה שעומד לקרות

משה רוט:  אם אנחנו יכולים לחיות עם זה או לא, זה שיקול אחר

משה רוט:  קודם כל, צריכים להכיר את העובדות שבפורום לא נקבל את המידע המדויק בגלל מניעה של אנשי מקצוע לספר את כל הסיפור והם יצמצמו את המידע

אופיר כץ: נניח ויצמצמו את המידע

משה רוט: אז אמרתי

משה רוט:  יכול להיות שאפשר לחיות עם זה, אני לא פוסל

משה רוט:  אני רק אומר שצריך לקחת את זה בשיקולים גם את הדבר הזה, שאתה לא הולך לקבל דיון אמיתי ועמוק עד הסוף בעניין בגלל המניעה של הפורום

משה רוט:  יכול להיות שזה מצדיק ועדת משנה

משה רוט:  אני רק אומר שזה נכון מה ששמחה אומר

חנוך דב מילביצקי: אני חייב לומר

חנוך דב מילביצקי:  יש חוק במדינת ישראל

חנוך דב מילביצקי:  החוק במדינת ישראל קובע מה מותר לנו כחברי הכנסת לדון ומה אסור

חנוך דב מילביצקי:  העובדה שמגיעים לפה אנשי מקצוע, בין אם מתחום הביטחון ובין אם מתחום אחר ומחליטים שלא נוח להם הפורום כדי לדבר, זה חמור מאוד

חנוך דב מילביצקי:  אנחנו לא צריכים להרכין ראש בפני התופעה הזאת גם כשמדובר על מערכת הביטחון

חנוך דב מילביצקי:  לנו יש סמכות ויש לנו אחריות כלפי הציבור ואנחנו צריכים לדרוש מגורמי המקצוע לדבר

חנוך דב מילביצקי:   אם הם לא מדברים פה, זה אחריותם

חנוך דב מילביצקי:       אני לא אסגור דיונים ואעמוד על הראש ואכשכש בזנב כדי שהם ירגישו נוח לדבר

חנוך דב מילביצקי:  מה שקורה בוועדת חוץ וביטחון זה חמור מאוד, זה חמור מאוד

חנוך דב מילביצקי:  אנחנו כאנשי ועדת חוץ וביטחון שצריכים בסוף לתת תשובות לציבור, יושבים אנשים ונותנים לנו תשובות של שמינית ועשירית ממה שצריך לתת

גלעד קריב: תפנה ליושב ראש

חנוך דב מילביצקי: גלעד, למה אתה מפריע לי?     

גלעד קריב: א', התפרצת ולקחת ממני זכות דיבור

חנוך דב מילביצקי: אז היית אומר לי והייתי עוצר

גלעד קריב: אז תפנה ליושב-ראש

אופיר כץ: לא, תמשיך

חנוך דב מילביצקי: אתה כאילו בכוח מחפש לריב איתי

חנוך דב מילביצקי:  אני לא מבין אותך

שמחה רוטמן: לא רק איתך, אל תחמיא לעצמך

משה רוט: ועדת משנה זה פתרון

חנוך דב מילביצקי: אני חושב שאנחנו צריכים, בטח אחרי מה שקרה, לעמוד על הזכות שלנו ועל המחויבות שלנו כלפי הציבור כחברי כנסת ולא להרכין ראש בפני נורמה פסולה של אנשי מקצוע שמחליטים שלא נוח להם לדבר בפני נבחרי ציבור

משה רוט: חנוך, תהיה ריאלי

חנוך דב מילביצקי: אני ריאלי

חנוך דב מילביצקי:  אני גמרתי להיות ריאלי אחרי ה-7 באוקטובר

משה רוט: אתה מדבר איך שזה רצוי אבל יש את המצוי

חנוך דב מילביצקי: לא

חנוך דב מילביצקי:  גמרנו עם המצוי

חנוך דב מילביצקי:  כשישבתי בוועדת חוץ וביטחון ושאלתי איך יכולים להיות כל-כך בטוחים בהערכה מסוימת שהם נתנו ואמרו לי אנחנו בטוחים ובזה זה נגמר, אז סליחה, אני לא יכול לקבל יותר שום איש מקצוע כמישהו שאומר כך אני מחליט או כך נוח לי או לא נוח לי

משה רוט: לא עניין של נוח

משה רוט:  יש ועדת משנה, יש פתרון, זה לא שאין פתרון

אופיר כץ: חנוך, מה שקורה בחוץ וביטחון זה אתם יודעים ואם לא מביאים לכם את המידע – אני מבין את זה מעוד חברי הכנסת

אופיר כץ:  אבל זה לא המקרה שלנו פה

אופיר כץ:  אתם הגשתם הצעת חוק אותה אתם רוצים להעביר

אופיר כץ:  ידברו וינסו לשכנע אותנו אחרת, מה טוב

חנוך דב מילביצקי: שלא ידברו

אופיר כץ: זה מה שאני אומר

אופיר כץ:  לא ידברו, אז אנחנו מעבירים את החוק כמו שהוא

אופיר כץ:  זה אפילו טוב לך

אופיר כץ:  בחוק של שלילת אזרחות אתה יודע כמה הם דיברו וכמה שינויים היינו צריכים לעשות

אופיר כץ:  בגלל זה אף אחד לא גורש ומאף אחד לא נשללה אזרחות

חנוך דב מילביצקי: אני זוכר

אופיר כץ: 10 חודשים אחרי שהחוק חוקק

אופיר כץ:       בבקשה, חבר הכנסת קריב

גלעד קריב: תודה אדוני, בוקר טוב

גלעד קריב:  חנוך, אני לא מתמקד בך בריבים שלי

שמחה רוטמן: הוא רב עם כולם

גלעד קריב: בדיוק

גלעד קריב:  אני לא מפלה בין חבר כנסת אחד מהקואליציה למשנהו

גלעד קריב:  יש לנו מספיק ריבים לכולכם

גלעד קריב:       אדוני היושב-ראש

גלעד קריב:  מה עמדת הייעוץ המשפטי של הכנסת  בסוגיה של יצירת יצור הכלאיים המוזר הזה של דיון - - -      

אופיר כץ: זה באישור הייעוץ המשפטי

גלעד קריב: הייעוץ המשפטי מסכים לעניין הזה?     

אופיר כץ: כן

שמחה רוטמן: למה זה יצור כלאיים מוזר? גם אנחנו עשינו דיוני חקיקה בחסוי

אופיר כץ: יש אפשרות כזאת

אופיר כץ:  כמובן שצריך לנמק למה

אופיר כץ:  לא כל אחד יכול להגיד שהוא סוגר את המצלמות ואת הכניסה של אורחים

גלעד קריב: יש ייעוץ משפטי

גלעד קריב:  אני אשמח לשמוע את הייעוץ המשפטי לגבי מכלול הנימוקים

גלעד קריב:  יש כלל שנקבע בבית הזה של פומביות הדיון שכוללת גם שידורים

גלעד קריב:  הדוגמה שהבאת לגבי דיון עונש המוות הוא בדיוק ההוכחה מדוע צריך לשדר

גלעד קריב:  ראוי היה שהציבור יראה מה קורה בזמן מלחמה

גלעד קריב:  מתי הדיון הוא דיון ענייני?     

אריאל קלנר: נדמה לי שאתה אפילו היית נגד

אריאל קלנר:  היינו בדיון הזה ואתה אמרת שזה יהיה חסוי

אריאל קלנר:  יכול להיות שאני טועה אבל רבים מחבריך אמרו את זה

אריאל קלנר:  זאת היתה הטענה

גלעד קריב: לא

גלעד קריב:  אני משתדל לא לקחת אחריות על דברי חבריי, בקושי אני לוקח אחריות על דבריי שלי

שמחה רוטמן: זהו

שמחה רוטמן:  זה מה שרצית להגיד, תודה שחסכת לנו

גלעד קריב: אני אמרתי את הדבר בצורה מאוד ברורה

גלעד קריב:  אם יש מידע שהשב"כ רוצה להציג וצריך לקיים דיון חסוי, אז מקיימים דיון חסוי

גלעד קריב:  אם השב"כ לא חושב - - -      

אופיר כץ: לא, לא, לא הכול שב"כ, אם השב"כ רוצה או לא רוצה

אופיר כץ:  יש גם שיקולים אחרים, יש גם עניין ציבורי ורגישות של משפחות

אופיר כץ:  זה שיקול מספיק  גבוה מול אם השב"כ רוצה או לא

גלעד קריב: בדיוק להיפך

גלעד קריב:  הרצון לצמצם את החשיפה הציבורית שלא משיקולים של ביטחון המדינה הוא רצון לא ראוי

גלעד קריב:  הרצון בעצם למנוע מהציבור לראות את מה שקורה ולבוא ולומר האם ראוי שהחוק הזה מקודם כרגע? האם נכון היה לדחות את הדיון בחוק? זה אינטרס בעיניי לא ראוי

גלעד קריב:  אם יש שאלות של ביטחון המדינה, בבקשה, קיים דיון חסוי

גלעד קריב:  אפשר לקיים את הדיון הראשון חסוי

גלעד קריב:  יזמינו את חברי הוועדה

גלעד קריב:  אפשר למצוא גם את ההסדר בתקנון להזמין את המציעים

גלעד קריב:  לא יתכן שעיקרון פומביות הדיון ייפגע רק מכיוון שלא נוח להתמודד עם ביקורת ציבורית מדוע מקיימים את הדיון הזה כרגע, או כי לא רוצים שהציבור ישמע את העמדות של חברי כנסת

אופיר כץ: תשמע, לא משנה מה מביאים, אתם תמיד מסובבים את זה למה זה לא בסדר

אופיר כץ:  כשעשו דיון פומבי אתם השתגעתם ואמרתם אין לכם רגישות

גלעד קריב: אופיר, אתה טועה

גלעד קריב:  אנחנו יצאנו נגד קיום הדיון

חנוך דב מילביצקי: הם גם הצביעו נגד הגירוש של המחבלים

גלעד קריב: שמענו אתכם

אופיר כץ: זה נכון

גלעד קריב: באמת חנוך, אין ספק

גלעד קריב:  הכול טוב

גלעד קריב:  אין ספק שהקואליציה שלכם והממשלה שלכם יש לה את אות ההצטיינות במאבק בטרור

גלעד קריב:  את זה ראינו כבר

גלעד קריב:  אני לא מתייחס לגוף העניין של החקיקה

גלעד קריב:  להבדיל מאחרים, אני לא מבקש להסתיר את עמדותיי מהציבור

גלעד קריב:  כשיש לי עמדה - - -      

אופיר כץ: עמדתנו ברורה, להעביר את החוק הזה

גלעד קריב: יכול להיות

גלעד קריב:  אז קיים דיון פומבי כפי שמקובל בכנסת

גלעד קריב:  כשיהיו נימוקים של פגיעה בביטחון המדינה בדיון פומבי, תעשה דיון חסוי

גלעד קריב:  אבל לנסות להקל על עצמכם - - -      

אופיר כץ: ממש לא

גלעד קריב: - - בקידום החוק על-ידי מניעת חשיפת הדיון לציבור, זה דבר לא ראוי

גלעד קריב:  מוזר מאוד שזה מגיע מצד יושב-ראש ועדת הכנסת

חנוך דב מילביצקי: הוא צודק, זה לא ראוי להקל על המלחמה בטרור

חנוך דב מילביצקי:  צריך להקשות על המלחמה

גלעד קריב: טוב, די, שמענו אותך

גלעד קריב:  חבר הכנסת מלביצקי, יש לך כרגע חשבון פתוח עם ראש המפלגה שלך על מאבק בטרור

גלעד קריב:  שמענו אתכם, ראינו איך אתם נאבקים בטרור

גלעד קריב:  מזוודות כסף לחמאס

משה רוט: אני לא אומר את זה בצחוק אלא בשיא הכנות, שבאופן עקרוני גלעד צודק

משה רוט:  פומביות הדיון חשובה מאוד

משה רוט:  ולכן זה צריך להיות חריג - - -      בקיצור, שמחה אומר לסגור לגמרי, חסוי לגמרי

משה רוט:  גלעד אומר פתוח לגמרי

גלעד קריב: אני אומר פתוח לגמרי אלא אם זאת פגיעה בביטחון המדינה ואז בוודאי לסגור

אופיר כץ: שמענו אותך

אופיר כץ:       ארבל, בבקשה

ארבל אסטרחן: צריך לומר כך: הדיונים בכנסת ככלל פומביים ושקופים והדברים נכונים במיוחד בדיונים חקיקה

ארבל אסטרחן:  גם ועדת חוץ וביטחון שאצלה ברירת המחדל הפוכה והיא ככלל סגורה, דיוני חקיקה הם ככלל פומביים ופתוחים

ארבל אסטרחן:  זה אומר כמובן שהדיון משודר, הפרוטוקול מתפרסם ויכולים להיכנס אנשים לישיבה

ארבל אסטרחן:       יו"ר הוועדה הציג הצעה מנומקת מדוע הישיבה הראשונה בלבד בהצעת החוק באופן חריג לא תהיה פומבית ולא תשודר, אף שהפרוטוקול כן יירשם ויפורסם

ארבל אסטרחן:  חברי הכנסת, הדבר נמצא בסמכותכם להשתכנע ולחשוב שהדבר הזה נכון

ארבל אסטרחן:  כמובן שזאת לא הצעה של הייעוץ המשפטי וצריכים להשתכנע בדבר

גלעד קריב: מה המלצתכם?     

ארבל אסטרחן: צריך לזכור

ארבל אסטרחן:  כפי שנאמר, ככל שיש דברים שיש חשש לפגיעה בביטחון המדינה, יש סמכות לסגור את הישיבה ולעשות אותה חסויה

ארבל אסטרחן:  אז גם הפרוטוקול לא מתפרסם או חלק ממנו ורק חברי הוועדה יכולים להשתתף ורק מוזמנים ספציפיים

ארבל אסטרחן:  ככלל, ישיבות חקיקה צריכות להיות פתוחות אבל התקנון מאפשר לוועדה - -       

גלעד קריב: זה ברור מה הסמכות של הוועדה

גלעד קריב:  זה כתוב בתקנון

אופיר כץ: אז אני אמרתי ועכשיו חברי הכנסת יחליטו

גלעד קריב: האם יש המלצה לייעוץ המשפטי, או שהייעוץ המשפטי לא ממליץ?     

אופיר כץ: זה לא קשור

חנוך דב מילביצקי: כשזה חוקי, זה מספיק

אופיר כץ: היא תענה על הכול, אני לא חוסם, אבל זה לא קשור

אופיר כץ:  היא אמרה לך מבחינה משפטית אם אני יכול או לא יכול

אופיר כץ:  נימקתי ועכשיו חברי הכנסת יחליטו

גלעד קריב: סליחה, עם כל הכבוד

גלעד קריב:  יש גם נוהג בבית הזה

שמחה רוטמן: אין שום נוהג בבית הזה

שמחה רוטמן:  אתה כל פעם אומר נוהג

גלעד קריב: אני אסיים את המשפט

גלעד קריב:  מכיוון שאני יודע שיו"ר הוועדה הזאת קצת יותר סובלני וסבלני מיו"ר הוועדה שאני מרבה לשבת בה - - -      

שמחה רוטמן: אופיר, כדי שתהיה יותר סובלני ממני, אתה צריך לתת לו 45 דקות לדבר בלי הפרעה

שמחה רוטמן:  ואז אחרי 45 דקות אתה אומר לו לקצר קצת הוא מתחיל לצעוק עליך

גלעד קריב: אל תשתף איתו פעולה כי אתה יודע את האמת

גלעד קריב:       אם הייעוץ המשפטי לא היתה או המלצה בעניין, אז שיאמר שאין לו המלצה

גלעד קריב:  אבל אם הייעוץ המשפטי - - -      

חנוך דב מילביצקי: מכוח מה יש לו המלצה? תפקידו חוקי או לא חוקי

גלעד קריב: לא, חבר הכנסת מלביצקי

חנוך דב מילביצקי: כן, זה ההבדל בראייה

חנוך דב מילביצקי:  לא היועצים המשפטיים מנהלים את הבית

חנוך דב מילביצקי:  היועצים המשפטיים צריכים לקבוע מה חוקי ומה לא חוקי

גלעד קריב: אתה חושב שזה תפקידם, אני חושב אחרת

גלעד קריב:  ניהלתי כבר ועדה - - -      

חנוך דב מילביצקי: אני שמח שניהלת

חנוך דב מילביצקי:  אתה נתת ליועצים המשפטיים - - -      

גלעד קריב: חבר הכנסת מלביצקי, אתה גורר את הזמן

גלעד קריב:  אני שאלתי שאלה פשוטה

גלעד קריב:  לא רק לך מותר לשאול שאלות כחבר בוועדה וכחבר כנסת

גלעד קריב:  אני שואל את הייעוץ המשפטי, האם ניתנה על ידכם המלצה ליו"ר הוועדה? האם לדעתכם הדבר הזה פוגש את הקריטריונים של התקנון? ברור שבסופו של דבר ההחלטה היא שלנו

גלעד קריב:  האם יש לכם המלצה או לא? בואו נשמע

גלעד קריב:  מה המלצת יו"ר הוועדה, אני יודע, זאת ההצעה שלו

גלעד קריב:       אתה חבר הכנסת מלביצקי - - -      

אופיר כץ: טוב, זהו

ארבל אסטרחן: אנחנו חושבים שדיוני חקיקה צריכים להיות פתוחים

גלעד קריב: אבל צריך לומר גם שלפי ההצעה כן נעשו פה איזונים משמעותיים

גלעד קריב:  למשל, הפרוטוקול כן יפורסם, דבר שאחר-כך ישמש לפרשנות החקיקה

גלעד קריב:  מדובר רק בישיבה הראשונה

גלעד קריב:  יכול להיות שאם היה מדובר במשהו אחר העמדה שלנו היתה אחרת

אופיר כץ: היא היתה אחרת

אופיר כץ:       אם כך, מי בעד?     

אופיר כץ: הצעת היו"ר לקביעת סדרי הדיון נתקבלה

אופיר כץ: 6 בעד, אין נגד

אופיר כץ:  התקבל פה אחד

אופיר כץ:       הישיבה נעולה